recursal/SuperWikiNEXT-32B huggingface dataset:
מסוקי נאט"ו בבסיס
**הבסיס הרב-לאומי בתרין כות** היה בסיס צבאי בתרין כות שבאפגניסטן, ששימש את כוח הסיוע הביטחוני הבינלאומי בין השנים 2004–2020. הבסיס שימש בתחילה את חיל הנחתים האמריקני ולאחר מכן את צבא הולנד וצבא אוסטרליה. לאחר פינוי כוחות נאט"ו מאפגניסטן ב-2020 שימש הבסיס לזמן קצר את הצבא האפגני הלאומי.

היסטוריה
--------

ב-2004 הוקם המחנה בידי חיל הנחתים של ארצות הברית. הוא נקרא בתחילה בסיס ההפעלה הקדמי (Forward Operating Base). ב-2005 עזבו האמריקנים את המחנה ואת מקומם תפסו חיילים מצבא הולנד שהרחיבו את המחנה ושינו את שמו ל"מחנה הולנד" (Kamp Holland). הכוח ההולנדי כלל 1,300 חיילים, וכן מסוקי בואינג AH-64 אפאצ'י ותותחי הוביצר ממוכנים בקוטר 155 מ"מ. אל הכוח ההולנדי שבמחנה הוכפפו גם מספר מטוסי F-16 של חיל האוויר ההולנדי שהוצבו בשדה התעופה בקנדהאר.

בדצמבר 2009 הצטרפו אל ההולנדים כ-390 חיילים אוסטרלים. הכוח האוסטרלי עסק בעיקר בפעולות ביטחון ושיקום במחוז אורוזגאן. הכוחות בבסיס היו כפופים למפקדה המחוזית באורוזגאן, אשר הועברה לסירוגין בין קנדה, הולנד ובריטניה.

ב-2010 עזבו החיילים ההולנדים את הבסיס, והוא חזר לידי האמריקנים שניהלו אותו ביחד עם האוסטרלים, וכן עם כוחות מסלובקיה וסינגפור. בתחילת 2020 עזבו הכוחות ההולנדיים והאוסטרליים את אפגניסטן והמחנה הועבר לשליטת הצבא האפגני הלאומי. בתחילת 2021 נכבשה אפגניסטן בידי הטליבאן והצבא האפגני הלאומי פורק.

ראו גם
------

* כוח המשימה באורוזגאן

קישורים חיצוניים
----------------

ויקישיתוף מדיה וקבצים בנושא **הבסיס הרב-לאומי בתרין כות** בוויקישיתוף
* Photo impression Neth. Marine Corps Kamp Holland 2010(הקישור אינו פעיל).
* Listen live on-line to Uruzgan FM, the local Dutch TFU broadcasting station.
* Dutch MoD info about TFU.
* Video Task Force Uruzgan.
* Video Air Task Force.
* Info about the Australian forces in Uruzgan.
**הלנה סוזאנה "סוזי" ואן האל** (בהולנדית: **Helena Suzanna "Suzy" van Hall**;‏ 28 באפריל 1907 – 9 ביולי 1978) הייתה רקדנית הולנדית ופעילה במחתרת ההולנדית בתקופת מלחמת העולם השנייה.

ביוגרפיה
--------

היא נולדה בהאג, אחותו הצעירה של הפסל פריץ ואן האל. בשנת 1932 נישאה לסייס קלק. לואן האל היה סטודיו לריקודים בפריז, היא הופיעה שם וגם ערכה סיור הופעות באנגליה, שווייץ ותוניסיה. בני הזוג התגרשו: בין השאר בגלל דרישות הקריירה שלה ובגלל הרומן שלו עם האו-פר שלהם. הם התגרשו בשנת 1938.

פעילות במחתרת
-------------

טופס הרישום של סוזי ואן האל כאסירה במחנה הריכוז הנאצי ראוונסבריק
ואן האל הייתה מעורבת בפעולות המחתרת ההולנדית במהלך מלחמת העולם השנייה יחד עם אהובה חריט ואן דר פיין. בשנת 1944 היא נעצרה והורשעה בייצור תעודות זיהוי מזויפות, שוד ועבירות אחרות. היא נשלחה לפיכט, ראוונסבריק, ולבסוף למחנה הריכוז דכאו. ואן האל שוחררה באפריל 1945. ואו דר ווין נרצח על ידי הנאצים. הוא הציל יהודים בתקופת השואה ולימים הוכר כחסיד אומות העולם.

לאחר שחרורה הועסקה על ידי קוס שרגרדוס בהוצאה לאור של הדר-שפיגל. שרגרדוס וואן האל פרסמו ספרים על חריט ואן דר פיין ופריץ ואן האל. ואן האל תרגמה עבור "הדה שפיגל", את ספרו של פול ברונטון "הדרך הסודית" להולנדית.

היא נפטרה בסנט-סיבראנט בגיל 71.

הערות שוליים
------------

1. 1 2  "Helena Suzanna van Hall" (בהולנדית). Verzetsmuseum Amsterdam.
2. ↑  "Cornelis Jan Kelk, Amsterdam 28 augustus 1901 - Doorwerth 25 december 1981". *Jaarboek van de Maatschappij der Nederlandse Letterkunde* (בהולנדית). Digitale Bibliografie Nederlandse Geschiedenis. 1983.
3. ↑  "Suzie van Hall". *Digitale Bibliografie Nederlandse Geschiedenis* (בהולנדית).
4. ↑  "De dames van De Spieghel". *Jaarboek voor Nederlandse boekgeschiedenis* (בהולנדית). Digitale Bibliografie Nederlandse Geschiedenis.
5. ↑  de Wilde, Inge (2005). *Uitgeverij De Spieghel: Over De Uitgeefsters Tine Van Klooster En Koos Schregardus* (בהולנדית). p. 46. ISBN 9077922075.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 9550 5281
* NTA: 070276285
* VIAF: 290257693
* WorldCat: viaf-290257693

 |
מכונת רוח משנת 1900 לערך
**מכונת רוח** (או אֵאוֹלִיפוֹן, aeoliphone) הוא כלי נגינה ופעלול-קול המייצר צליל הדומה לנשיבת רוח. הכלי בתצורתו הקלאסית בנוי מתוף המונח אופקית ומסובב באמצעות ארכובה (מנואלה) כנגד יריעת בד קנבס או עור, תוך יצירת חיכוך המשמיע את קול הנשיבה, בהתאם לקצב הסיבוב. כלים מודרניים עושים שימוש במאוורר חשמלי ותריס עץ דרכו נושבת הרוח.

הכלי משמש הן ככלי נגינה ביצירות מוזיקה קלאסית ויצירות מוזיקליות מודרניות והן כפעלול-קול על במת התיאטרון ובהקלטות רדיו בתסכיתים וכדומה.

יצירות מוזיקה קלאסית העושות שימוש במכונת רוח:

* רוסיני - הספר מסביליה
* ז'אן-פיליפ ראמו - צאצאי בוריאס
* ריכרד שטראוס - הסימפוניה האלפינית, דון קישוט, הלנה המצרית, האשה ללא צל
* ראלף ווהן ויליאמס - סינפוניה אנטארקטיקה
* פרד גרופה - סוויטת הקניון הגדול
* אוליבייה מסייאן - מהקניונים לכוכבים (Des canyons aux étoiles), פרנציסקוס מאסיזי, ברקים והלאה (Éclairs sur l'au-delà)
* מוריס ראוול - דפניס וכלואה, הילד והקסמים
* ג'אקומו פוצ'יני - הנערה מהמערב
* בנג'מין בריטן - מבול נח
* ג'רי גולדסמית' - פסקול הסרט "מקס הכחול"
* פאזיל סאי - סימפוניה מספר 3

כמו כן נעשה שימוש במכונת רוח בשירים פופולריים, בעיקר בסוגות רוק מתקדם ופסיכדליה כגון "עפיפונים" של להקת סימון דופרה והצליל הגדול.

קישורים חיצוניים
----------------

ויקישיתוף מדיה וקבצים בנושא **מכונת רוח** בוויקישיתוף
* קטע וידאו של נגינה במכונת רוח, באתר YouTube
*Something for nothing* ‏(1940)
מכונת רוב גולדברג
**מכונת רוב גולדברג** (באנגלית: **Rube Goldberg machine**) הוא כינוי שניתן למערכת מסובכת מאוד, המורכבת מחלקים רבים ולעיתים שונים מאוד באופיים, המבצעת תהליך ארוך, צעד אחר צעד בתגובת שרשרת, על מנת לבצע בסופו פעולה פשוטה.
הכינוי למכונת רוב גולדברג ניתן בשנות ה-30 של המאה ה-20 על שמו של הקריקטוריסט האמריקאי רוב גולדברג, שהתפרסם ביצירת קריקטורות המתארות מערכות מסוג זה.

הכינוי מכונת רוב גולדברג מתייחס הן למכונה ממשית המוצגת באתר מסוים, לעיתים קרובות במוזיאונים למדע, נמלי תעופה או ירידי מדע, והן לקריקטורה המייצגת מכונה כזאת, או לייצוג ממוחשב של מכונה על ידי מחשב. ישנם משחקי מחשב שונים המאפשרים לשחקנים ליצור ולדמות מכונות גולדברג פרי יצירתם, לדוגמה המשחק המכונה המופלאה.

החוקים ליצירת מכונת רוב גולדברג הם התחלה בפעולה פשוטה מאוד (כגון לחיצה על לחצן, הטלת גולה, דחיפה קלה של מנוף או עצם אחר וכדומה) והתקדמות בצעדים, כאשר בכל אחד מהם מתבצע מעבר אנרגיה או הוספת אנרגיה למערכת (על ידי נפילה (הוספת אנרגיה פוטנציאלית), שחרור קפיץ דרוך מראש, שחרור אנרגיה כימית, שחרור לחץ וכדומה).

תחרות בניית מכונות גולדברג נערכת בחודש מרץ מדי שנה באוניברסיטת פרדו במדינת אינדיאנה בארצות הברית. התחרות הראשונה נערכה בשנת 1949 בין שתי אחוות לתלמידי הנדסה באוניברסיטה, והופסקה בשנת 1956. התחרות חודשה כתחרות בין כל תלמידי המוסד בשנת 1983 על ידי הסניף של אחוות תטה-טאו (Theta Tau), שהוא ארגון האחווה האמריקאי הגדול ביותר למהנדסים. משנת 1988 התחרות נפתחה לקבוצות מכל רחבי המדינה. מדי שנה נבחר נושא מסוים למכונות, ולפיו צריך לבנות את המכונה. בשנת 2007 לדוגמה, הנושא היה לקחת תפוז, לסחוט אותו אל קנקן ולמזוג לכוס שתייה בלא פחות מ-20 צעדים.

קישורים חיצוניים
----------------

ויקישיתוף מדיה וקבצים בנושא **מכונת רוב גולדברג** בוויקישיתוף
* 

* אתר האינטרנט הרשמי של מכונת רוב גולדברג
* האתר של הקריקטוריסט רוב גולדברג
* אודות התחרות באתר אוניברסיטת פרדו
* משחק בסגנון מכונת רוב גולדברג, באתר הילדים של רשת PBS.
* תגובת שרשרת - מאמר אודות רוב גולדברג באתר של עדן אוריון

הערות שוליים
------------

1. ↑   פיל מקורדיק מדגים מכונת רוב גולדברג בתוכנית "מקס המדען" (באנגלית), סרטון באתר יוטיוב
**דומיצינו ארקאנג'לי** (באיטלקית: **Domiziano Arcangeli**;‏ 10 ביוני 1966, ונציה – 13 ביולי 2020, בוורלי הילס) היה שחקן, מפיק, ותסריטאי איטלקי שעבר לארצות הברית. הוא ידע בעיקר בסרטים בעלי תקציב נמוך במיוחד סרטי ניצול. בסך הכל הוא היה שותף ליצירת כ-150 סרטים וסדרות טלוויזיה.

ביוגרפיה
--------

דומיצינו ארקאנג'לי נולד בוונציה והחל את הקריירה שלו כדוגמן. ארקאנג'לי התגלה על ידי הצלם הלמוט ניוטון בוונציה ב-1979, ולאחר כמה צילומים עם ניוטון עצמו הוא הפך לדוגמן מבוקש בינלאומי. בשנות ה-80 הוא התחיל להופיע בסרטים. בשנת 1987 הוא שיחק בסרט "אינטרוויסטה" של פדריקו פליני. בשנים 1988–1991 הוא היה נשוי לרפאלה בראצ'י שזכתה בתואר "מיס איטליה" בשנת 1983.

בתחילת המאה ה-21 הוא עבר לארצות הברית והחל לשחק בסרטי הוליווד. בשנת 2009 ארקאנג'לי הקים את חברת ההפקה Empire Films והפיק במסגרתה מספר סרטים. בשנת 2013 הוא שיחק והפיק את סדרת הטלוויזיה The Bathroom Diaries.

בשנת 2016 דומיצינו ארקאנג'לי זכה בפרס "השחקן הטוב ביותר" ב-United International Film Festival.

דומיציאנו ארקאנג'לי נפטר בשנת 2020 בבברלי הילס.

פילמוגרפיה חלקית
----------------

* 1988: "Pomeriggio Caldo"
* 1989: "Francesco"
* 1991: "Paprika"
* 2002–2003: "ChromiumBlue.com"
* 2009: *House of Flesh Mannequins* (שחקן ומפיק)
* 2009: *Samurai Avenger: The Blind Wolf*
* 2010: *Orgy of Blood* (שחקן ומפיק)
* 2010: *Virus X* (שחקן ומפיק)
* 2011: *My Name Is A by Anonymous*
* 2012: *Scary or Die*
* 2012: *The Ghostmaker* (שחקן ומפיק)
* 2012: *Scenes from a Gay Marriage* (שחקן ומפיק)
* 2013: *The Brides of Sodom* (שחקן ומפיק)
* 2013:  *Ambushed*
* 2014: "The Human Race"
* 2016: "Travel Well, Kamikaze"

קישורים חיצוניים
----------------

ויקישיתוף מדיה וקבצים בנושא **דומיצינו ארקאנג'לי** בוויקישיתוף

* דומיצינו ארקאנג'לי, במסד הנתונים הקולנועיים IMDb (באנגלית)
* דומיצינו ארקאנג'לי, באתר Rotten Tomatoes (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16551549v (data)
* ISNI: 0000 0003 5916 677X
* LCCN: no2012058881
* VIAF: 217038184
* WorldCat: lccn-no2012058881

 |
**דומניקו קונטאריני הראשון** (באיטלקית: **Domenico Contarini**; נפטר בשנת 1071) היה הדוכס ה-30 של ונציה. דומניקו כיהן כדוג'ה מאז מותו של דומניקו פלאבאניקו בשנת 1043 ועד פטירתו.

קורות חייו
----------

דומניקו היה בן לאחת מהמשפחות הוונציאניות הוותיקות ביותר. במהלך שלטונו כבשו הוונציאנים מחדש את זאדר ואת החוף של דלמטיה אשר נכבשו מספר עשורים קודם לכן על ידי ממלכת קרואטיה. דומניקו הגדיל את הצי הוונציאני, וכלכלת לה סרניסימה פרחה, ולמעשה הפכה הרפובליקה לגורם הסחר המשפיע ביותר בים התיכון. דומניקו שמר על קשרים טובים הן עם האימפריה הביזנטית, הן עם האפיפיור שברומא והן עם האימפריה הרומית הקדושה. בתקופתו נבנו מספר מנזרים וכנסיות ובהן סן ניקולו די גיגלי שבלידו וסנט'אנג'לו די קונקורדיה. בשנת 1071 יזם עבודות הרחבה ושיקום של בזיליקת סן מרקו. 

דומניקו נפטר בשנת 1072 ונקבר בכנסיית סן ניקולו שבלידו.

קישורים חיצוניים
----------------

ויקישיתוף מדיה וקבצים בנושא **דומניקו קונטאריני הראשון** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1011950391
* VIAF: 171031548
* WorldCat (עם VIAF): 171031548

 |
|  |
| --- |
| **בלארוס** |
| סמל בלארוס |
| ערך זה הוא חלק מסדרת**ממשל ופוליטיקה של בלארוס** |
| * **חוקה**
* **נשיא**
	+ אלכסנדר לוקשנקו
* **ממשלה**
	+ ראש ממשלה
		- רומן גולובצ'נקו
* **האספה הלאומית**
	+ מועצת הרפובליקה
	+ בית הנבחרים
* **אספת העם**
* **מערכת המשפט**
	+ בית המשפט החוקתי
	+ בית המשפט העליון
* **מחוזות בלארוס**
* **מפלגות פוליטיות**
* **הבחירות לנשיאות**
	+ 1994 • 2001 • 2006 • 2010 • 2015 • 2020
 |

**בלארוס** היא רפובליקה נשיאותית ונשיא בלארוס הוא ראש המדינה. הרשות המבצעת היא הממשלה; ובראשה עומד ראש הממשלה, הממונה על ידי הנשיא. הרשות המחוקקת מורכבת מפרלמנט בן שני בתים, "האספה הלאומית", אך לנשיא יש סמכות להוציא צווים, שאינם מוגבלים בזמן, והם בעלי תוקף של חוק. הצהרת העצמאות של בלארוס (מה-27 ביולי 1990) נבעה מתגובות להתרחשויות פוליטיות (פנימיות וחיצוניות), ובייחוד הושפעה מהכרזת העצמאות של אוקראינה, שגרמה למנהיגי הרפובליקה הסובייטית הסוציאליסטית הבלארוסית להבין כי התמוטטות ברית המועצות קרבה. 

לאחר ייסוד הרפובליקה של בלארוס ב-25 באוגוסט 1991 הפך סטניסלב שושקביץ' למנהיג הראשון של המדינה (וכיהן בתפקיד זה עד 1994). בתקופת שלטונו קידם שושקביץ' את המעבר מן העבר הסובייטי וניסה גם לקדם יחסים עם המערב. יורשו, אלכסנדר לוקשנקו שינה מדיניות זו ומדיניותו היא פרו-רוסית באופן מובהק. לוקשנקו גם השיב חלק מן המשרדים והתפקידים שהיו קיימים בתקופה הסובייטית, כמו גם סמלים סובייטיים. סגנון מנהיגותו האוטוריטרי (ויש הטוענים: הדיקטטורי) משך תשומת לב למצבה של ארצו במישור הבינלאומי. 

בשל יחסים מתוחים עם מדינות המערב על רקע אופי השלטון במדינה, ועם רוסיה על רקע כלכלי, בלארוס מקיימת קשרים עם מדינות אמריקה הלטינית והמזרח התיכון, בתוכן איראן וישראל.

חוקת המדינה אושרה בשנת 1994. בשנת 2004 בוטלה פסקה שמגבילה מספר תקופות בהם מועמד לנשיא המדינה יכול לכהן בתפקיד.

בבלארוס פועלות מספר מפלגות, אך רמת השפעתם על הנעשה במדינה היא קטנה מאוד. בשנת 2007 הוקם ארגון  רוס הלבנה שמטרתו לתמוך במדיניות של לוקאשנקו.

ראו גם
------

* האיחוד של רוסיה ובלארוס

קישורים חיצוניים
----------------

ויקישיתוף מדיה וקבצים בנושא **פוליטיקה של בלארוס** בוויקישיתוף
**השימפנזה השלישית: האבולוציה והעתיד של החיה האנושית** (אנגלית: **The Rise and Fall of the Third Chimpanzee: How Our Animal Heritage Affects the Way We Live**) הוא ספר משנת 1991 מאת הפיזיולוג ג'ארד דיימונד, הנוגעים למקורות בקרב בעלי חיים של התנהגות אנושית.

הספר עוקב אחר סדרת מאמרים שפרסם דיימונד, הבוחנים את העדויות והפרשנות שלהן במינים הקשורים, כולל מאפיינים תרבותיים או מאפיינים הנחשבים לרוב כייחודיים במיוחד לבני אדם.

דיימונד בוחן את השאלה כיצד הגיע *ההומו סאפיינס* לדומיננטיות לעומת קרוביו הקרובים ביותר, כגון שימפנזים, ומדוע קבוצה אחת של בני אדם ( האירו-אסייתים ) הגיעה לשלוט באחרים ( עמים ילידים ביבשת אמריקה, למשל). בתשובה לשאלות אלו, מיישם דיימונד (פרופסור בתחומי הפיזיולוגיה והגאוגרפיה ) מגוון טיעונים ביולוגיים ואנתרופולוגיים כדי לדחות השקפות הגמוניות מסורתיות לפיהן העמים הדומיננטיים הגיעו מזן גנטי "עליון" וטוען במקום זאת כי אותם עמים שהגיעו לשלוט באחרים עשו זאת בגלל יתרונות שנמצאו בסביבה המקומית שלהם שאפשרו להם לפתח אוכלוסיות גדולות יותר, חסינות רחבה יותר למחלות וטכנולוגיות מעולות לחקלאות ולוחמה .

*השימפנזה השלישית* גם בוחנת כיצד אסימטריה בהתנהגות הזדווגות של גברים ונשים נפתרת באמצעות מבנים חברתיים שונים בתרבויות, וכיצד מגע ראשון בין ציוויליזציות לא שוות מביא כמעט תמיד לרצח עם. הספר מסתיים בכך שהתקדמות טכנולוגית עלולה לגרום להתדרדרות סביבתית בקנה מידה המוביל להכחדה.

הספר פורסם בבריטניה בשנת 1991 על ידי Radius תחת הכותרת ***The Rise and Fall of the Third Chimpanzee: How Our Animal Heritage Affects the Way We Live*** ובארצות הברית בשנת 1992 על ידי HarperCollins תחת הכותרת *The Third Chimpanzee: The Third Chimpanzee: The האבולוציה והעתיד של חיית האדם*. בשנת 2014, דיימונד פרסם גרסה מותאמת לצעירים בהוצאת Seven Stories Press בשם, *השימפנזה השלישית לצעירים* .

ארגון וסיכום
------------

הספר מצליח לקשר יחד טיעון קוהרנטי, שחלק גדול ממנו היה חדשני בזמן הפרסום. דבר זה מאתגר נוכח היריעה הרחבה בה עוסק הספר. דיימונד משתמש בתובנות מתחומים רבים כולל היסטוריה, בלשנות, אנתרופולוגיה, ביולוגיה אבולוציונית, ועוד. *השימפנזה השלישית* מתארת את דיוקן של הצלחתה של האנושות וגם של הפוטנציאל שלה לאסון. השימוש במגוון של תחומי מחקר כדי לתאר היסטוריה רחבה שימש בהמשך את דיימונד גם בספרי נוספים של דיימונד שהרחיבו והמשיכו את הספר.

הספר מחולק לחמישה חלקים. החלק ראשון עוסק בדמיון בין בני אדם לשימפנזים.

החלק השני מתייחס לדימורפיזם מיני אצל יונקים, ובמיוחד בבני אדם, ואת המכניקה של הברירה המינית. החלק שלישי מרחיב את ההשפעות של הברירה הטבעית בתחומים כמו שפה, אמנות, ציד וחקלאות, דרך הרעיון של איתות כנה - אותות שיש להם עלות אמיתית. החלק רביעי מתייחס לקולוניליזם. מדוע שהאירואסיאנים הגיעו לשלוט בתרבויות אחרות (נושא זה מורחב בספר אחר של דיימונד - רובים, חיידקים ופלדה). החלק החמישי עוסק בהשפעה סביבתית והכחדה - ציוויליזציות נקלעות לפעמים לתחרויות עליונות פנימיות, דבר שגורם להרס סביבתי ולהרס אותה תרבות (נושא שמורחב בספר התמוטטות).

תרגום לעברית
------------

הספר תורגם לעברית בשם "השימפנזה השלישי" על ידי גבי פלג, ויצא בהוצאת ספרית מעריב ב-1994.

פרסים
-----

*השימפנזה השלישי* זכה בפרס החברה המלכותית לספרי מדע לשנת 1992 ופרס הספרים של לוס אנג'לס טיימס בשנת 1992.

בתרבות הפופולרית
----------------

בשנת 2021, מרטין ל. גור, כותב השירים הראשי של דפש מוד, הוציא מיני-אלבום בהשראת הספר ונקרא על שמו.

ראו גם
------

* אבולוציה של האדם
* רובים, חיידקים ופלדה
טירת ביינארד באיור משנת 1790
**טירת ביינארד** (באנגלית: **Baynard's Castle**) הייתה טירה שהייתה ממוקמת בקצה הדרום־מערבי של העיר לונדון, בירת אנגליה במשך כשש מאות שנים, החל מכיבוש העיר על ידי ויליאם הכובש במאה ה-11 ועד השרפה הגדולה של לונדון בשנת 1666. מקור שמה של הטירה בשמו של ראלף ביינארד, אציל נורמני אשר קיבל את השטח עליו נבנתה הטירה מויליאם הכובש.

היסטוריה
--------

טירה זו, וכן מצודת לונדון וטירת מונטפיצ'ט, נבנו על ידי ויליאם על גדת התמזה על מנת להבטיח את שליטתו של ויליאם בעיר לונדון. מצודת לונדון הוקמה במזרח העיר על מנת להגן על העיר (ולשלוט בה) ממזרח וטירת ביינארד נבנתה ממערב לעיר על מנת להגן על העיר (ולשלוט בה) ממערב.

הטירה הוקמה על גדת הנהר, בשפך נהר פליט אל נהר התמזה.

הטירה עמדה על מכונה עד ערב יום שני, ה-3 בספטמבר 1666, כאשר השרפה הגדולה של לונדון הפילה את חומות הטירה, והטירה עלתה באש ונשרפה בלילה שבין ה-3 וה-4 בספטמבר.

שמה של הטירה נזכר בשמו של הרחוב שעובר במקום בו עמדה - רחוב טירת ביינארד (Castle Baynard Street), וכן על שמה נקרא אחד מהאזורים שבסיטי של לונדון.

הטירה מוזכרת במחזה "ריצ'רד השלישי" של המחזאי האנגלי ויליאם שייקספיר. הסצנה השביעית במערכה השלישית מתרחשת בטירה. 

כיום ניצב במקום שבו עמדה הטירה בניין משרדים בשם בית ביינארד (Baynard House).

קישורים חיצוניים
----------------

ויקישיתוף מדיה וקבצים בנושא **טירת ביינארד** בוויקישיתוף
* Walter Thornbury, **Old and New London: Volume 1**, 1878
* מיקום הטירה

הערות שוליים
------------

1. ↑  ויליאם שייקספיר, **ריצ'רד השלישי**, מערכה שלישית, סצנה שביעית

| ארמונות מלכותיים בבריטניה |
| --- |
| בשימוש כיום | ארמון בקינגהאם • ארמון הולירוד • ארמון וסטמינסטר • ארמון סנט ג'יימס • ארמון קנזינגטון • בית סאנדרינגהאם • בית קלרנס • הייגרואוב • טירת בלמורל • טירת הילסבורו • טירת וינדזור • פארק באגשוט • גטקום פארק |
| ארמונות היסטוריים | ארמון אלת'ם • ארמון בוליו • ארמון בומונט • ארמון בריידוול • ארמון דנפרמליין • ארמון וייטהול • ארמון לינלית'גו • ארמון נונסאץ' • ארמון פלסנטיה • ארמון סבוי • ארמון קיו • בית אוסבורן • בית המלכה • בית מרלבורו • המפטון קורט • טירת אדינבורו • טירת ביינארד • טירת בלוודיר • טירת מיי • טירת סטירלינג • מצודת לונדון • קינגס לאנגלי • הביתן המלכותי |
**מכבי רחובות** הוא מועדון כדורגל מהעיר רחובות. המועדון הוקם ב-1912 ונמנה עם המועדונים הוותיקים ביותר בישראל. בתקופה שלפני קום המדינה, ובשנות החמישים לקח המועדון חלק בליגה הבכירה, כאשר הישג השיא שלו הוא לסיים כסגנית אלופת המדינה בעונת 1943/1944, אולם הקבוצה התדרדרה לליגות הנמוכות והתפרקה ב-2017. בשנת 2020 הוקמה הקבוצה מחדש, וכיום היא משחקת בליגה ג', הליגה הנמוכה בישראל.

היסטוריה
--------

מכבי רחובות נוסדה בשנת 1912, והיא הקבוצה הרביעית הוותיקה בישראל אחרי מכבי פתח תקווה, מכבי חשמונאי ירושלים ומכבי תל אביב.

ימי השיא של הקבוצה היו לפני קום המדינה, בהם הקבוצה הייתה חברה קבועה בצמרת הליגה. מיקום השיא של הקבוצה הוא המקום השני בעונת 1943/1944, אחרי האלופה הפועל תל אביב.

מכבי רחובות הייתה אחת משלוש עשרה הקבוצות שייסדו את הליגה הבכירה בכדורגל, בעונת 1949/1950. בעונת 1953/1954 הקבוצה סיימה במקום החמישי מתוך שלוש עשרה קבוצות, שזהו מיקום השיא שלה בליגה הבכירה שלאחר קום המדינה. סה"כ שיחקה בליגה שלאחר קום המדינה חמש עונות (שתי עונות התבטלו). עונתה האחרונה של מכבי רחובות בליגה הבכירה הייתה עונת 1955/1956 בה ירדה לליגת המשנה בישראל, אליה מעולם לא חזרה. באותן שנים בלט בקבוצה בלם נבחרת ישראל, משה (מוזיק) ליטבק.

שנה לאחר שירדה מכבי רחובות לליגה השנייה, הייתה קרובה לעלות חזרה לליגה הראשונה. הקבוצה סיימה את העונה במקום השני בליגה השנייה, מיקום שהיה אמור להקנות לה כרטיס עלייה לליגה הבכירה, אולם תוצאות אסטרונומיות שהושגו במחזור הלפני האחרון בליגה א' (הליגה השנייה באותם ימים) גרמו להקמת "ועדת לם", בה הוחלט על משחקי פלייאוף בין חמש הקבוצות הראשונות לקביעת שתי העולות לליגה הראשונה. מכבי רחובות לא הצליחה במשחקי הפלייאוף, ונשארה בליגה השנייה (אלמלא נערך אותו הפלייאוף, הייתה מכבי רחובות עולה חזרה לליגה הבכירה).

בשנת 1960 נשרה מכבי רחובות לליגה השלישית. בעקבות התדרדרותה נוהלו מגעים עם ראשי המועדון המתחרה מרחובות, קבוצת **מכבי שעריים**, ושתי הקבוצות התאחדו. הקבוצה המאוחדת נקראה **מכבי שעריים-רחובות** ושיחקה בליגה א' אולם האיחוד לא עלה יפה וכעבור שנתיים בלבד פורק האיחוד, וכל קבוצה המשיכה לשחק בנפרד. מכבי רחובות המשיכה לשחק בליגות הנמוכות, ואילו מכבי שעריים עלתה לליגה הלאומית (אז הליגה הבכירה).

הקבוצה לא הצליחה לשפר את מיקומה, ונותרה בליגות הנמוכות ובאמצע שנות התשעים נשרה לליגה ג' בה היא שיחקה עד שב-2017 התפרקה.

ב-2020 הקבוצה הוקמה מחדש ונרשמה לליגה ג'.

הישגים
------

**ליגת ארץ ישראל**:

* סגנות (1): 1943/1944

ראו גם
------

* מרדכי קינד

קישורים חיצוניים
----------------

* 

* מכבי רחובות באתר ההתאחדות לכדורגל בישראל

הערות שוליים
------------

1. ↑  משה ליטבק הלך לעולמו, באתר ההתאחדות לכדורגל בישראל, 8 במרץ 2012
2. ↑  יונתן גינזבורג, ‏ההיסטוריה חוזרת למגרשים: מכבי רחובות בליגה ג', באתר ONE‏, 12 בספטמבר 2021
**פוליני** (באוקראינית: **Пулини**; בשנים 1935-2016: **Червоноармійськ**, צ'רבונוארמיסק; ברוסית: **Червоноармейск**, צ'רבונוארמייסק; בפולנית: **Pułyny**) היא עיירה במחוז ז'יטומיר שבאוקראינה, בה התקיימה עד השואה קהילה יהודית גדולה.

תולדות היישוב
-------------

העיירה נזכרת לראשונה באמצע המאה ה-12. במהלך המאה ה-14 הייתה העיירה בשליטת הדוכסות הגדולה של ליטא, ומהמאה ה-16 הייתה בבעלות אצילים פולנים.

בחלוקת פולין בשנת 1793 נכללה העיירה בתחום האימפריה הרוסית, ומהמחצית השנייה של המאה ה-19 הוקמו מספר מפעלי תעשייה ביישוב.

באזור הייתה התיישבות גרמנית משמעותית. בשנים 1923-1935 העיירה הייתה מרכז של "ריאון לאומי גרמני של פוליני" שכלל 18 מועצות מקומיות גרמניות, 8 מועצות אוקראיניות, 2 מועצות פולניות ומועצה יהודית.ראיון מנהלי זו בוטל בשנת 1935.

ב-1935 שונה שם היישוב מפוליני לקראסנוארמייסק (ברוסית: Красноармейск), אשר שונה בהמשך לצ'רבונוארמיסק. ב-2016, כחלק ממהלך כולל לשינוי שמות מקומות הקשורים לשלטון הקומוניסטי באוקראינה, שמה של העיירה הושב לפוליני.

יהודי היישוב
------------

בתחילת המאה ה-20 נמנו בעיירה כ-1,168 יהודים, כשליש מתושביה. בתקופה הסובייטית עזבו את העיירה רבים מיהודיה, והנותרים נאלצו לזנוח את המסחר הפרטי בה.

ב-10 ביולי 1941, במהלך מבצע ברברוסה, נכבשה העיירה בידי הגרמנים, ואלו ריכזו את כ-500 היהודים שנותרו בה בגטו צפוף ומוקף גדר תיל, בו נצטוו לענוד טלאי צהוב.

בסוף ספטמבר 1941 רצחו הגרמנים 274 יהודים מהגטו בבורות ירי שאולצו לחפור בעצמם, בסמוך ליישוב ליסאיה גורה (Lysaia Gora). בסוף נובמבר שלאחר מכן רוכזו היהודים הנותרים מהגטו, לאחר שהופצו בקרבם שמועות כי הם מועברים לארץ ישראל. ממקום הכינוס נלקחו היהודים לבית העלמין המקומי, ונרצחו בו, לאחר שנשדדו בידי שוטרים ותושבים אוקראינים.

קישורים חיצוניים
----------------

ויקישיתוף מדיה וקבצים בנושא **פוליני** בוויקישיתוף
* קרסנוארמייסק (Krasnoarmeysk) Chervonoarmeysk)), ב"אנציקלופדיה של הגטאות", באתר "יד ושם"
* "פוליני", באתר JewishGen (באנגלית)
* אלכסנדר קרוגלוב (רו'), צ'רבונוארמייסק (קרסנוארמייסק), **אנציקלופדיה של המחנות והגטאות** (כרך II, חלק B, עמ' 1522–1523), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009877484705171

 |
**חנה** (**לָלי**) **הוֹרְן** (1 בספטמבר 1922 – 17 בנובמבר 2021) הייתה סופרת ילדים ישראלית. פרסמה כ-15 ספרים, מהם כעשרה בשיתוף פעולה עם אחותה המאיירת ברכה פלדמן. המפורסם בספריה הוא "הלו, הלו אבא" (1963).

ביוגרפיה
--------

חנה הורן, בתם של שרה פרנסיס (לבית פְרוֹמברג) ומוריס יעקב בוגסלב, נולדה בשם אליס (לָלי) בוגוסלב בשנת 1922 בניו יורק שבארצות הברית וגדלה בעיר לוס אנג'לס, שם סיימה את לימודיה בבית הספר היסודי. בשנת 1931, והיא בת תשע, התאבד אביה. בשנת 1932 עלתה לארץ ישראל עם אימה, שלוש אחיותיה ואחִיה והמשפחה השתקעה בתל אביב הקטנה. המשיכה את לימודיה בגימנסיה הרצליה וסיימה בגימנסיה שלווה. הייתה חברה בהכשרת הצופים א' (שמאוחר יותר ייסדה את קיבוץ מעגן מיכאל), ולאחר מכן נסעה לניו יורק ללמוד חינוך וספרות ילדים. מקץ שנים אחדות שבהן שימשה בשליחות ציונית בארצות הברית חזרה לישראל והשתקעה בכפר שמריהו, ואחר כך בהוד השרון. בארץ עסקה בהוראה, ניהלה גן ילדים, התמחתה בחינוך מיוחד ובהוראת ילדים חירשים.

### פרשת ההאשמה בגנבה ספרותית

בשנת 2008 תרגם יהודה אטלס לעברית את הספר "זרע של גזר", שנכתב על ידי רות קראוס ואויר על ידי בעלה המאייר הידוע קרוקט ג'ונסון. עם פרסום הספר המתורגם הועלו האשמות נגד חנה הורן כי ספרה "זרע של צנונית" הוא גנבה ספרותית של הספר "זרע של גזר", וכי אף האיורים שבו נעשו ברוח איורי הספר המקורי.

משפחתה
------

חנה הורן הייתה אשתו של שמעון הורן (1919–2014), יועצו הכלכלי של שר האוצר לוי אשכול ומנהל השקעות. הייתה אם לשלושה וסבתא לנכדים ולנינים.

אחיה דניאל הלל (1930–2021) היה אגרונום.

נפטרה ב-17 בנובמבר 2021, בגיל 99. נקברה בבית העלמין בכפר שמריהו.

יצירתה
------

### ספרי ילדים

* זרע של צנונית (אצלנו, תשכ״ד)
* הלו, הלו אבא (אצלנו, 1963)
* בוא ילד (יסוד, 1970)
* שחורי (הקיבוץ המאוחד, 1973)
* אל שארם א-שיך (יסוד, 1975)
* אבי, אין לי זמן: או, שלשה טלפונים (יסוד, 1976)
* נפלה לי שן (יסוד, תשל״ח)
* רם בחבית (אטלס, תשמ״א)
* קלוד (אטלס, 1981)
* אתה יודע מה קרה אחר-כך? (דביר, 1983)
* למה הפרה לא אמרה מו? (תבל, 1987)
* הלו, הלו אמא (כנרת, 2000)
* הלו, הלו סבתא (כנרת, 2003)
* רן בחבית (ידיעות אחרונות - ספרי חמד, 2004)
* עפר ועפר (כנרת, תשס״ד 2004)

### אוטוביוגרפיה

* ללי (משכל, 2008)

קישורים חיצוניים
----------------

* חנה הורן, ב"לקסיקון הספרות העברית החדשה"
* חנה הורן באתר סימנייה
* סופרת ילדים, מעריב, 26 ביוני 1964
* אתר למנויים בלבד עופר אדרת, סופרת הילדים חנה הורן מתה בגיל 99, באתר הארץ, 20 בנובמבר 2021

הערות שוליים
------------

1. ↑  הקבר של שרה פרנסיס בוגוסלב לבית פרומברג בבית העלמין חוף הכרמל, באתר BillionGraves.
2. ↑  מוריס יעקב בוגסלב, באתר "Find a Grave" (באנגלית).
3. ↑  איציק פלג,, זרע של פלגיאט, באתר הזמן הירוק, ‏5 בספטמבר 2009
4. ↑  רחלה זנדבנק, מארון הספרים של יהודה אטלס, באתר הארץ, 17 בדצמבר 2008.
5. ↑  ראו אתר למנויים בלבד עופר אדרת, בעיית ההון הפרטי בישראל של 1949, באתר הארץ, 26 ביוני 2014; שמעון הורן, באתר הפלמ"ח.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300238605171
* BnF: cb16167404k (data)
* GND: 1163021733
* ISNI: 0000 0000 7328 0796
* LCCN: n88232230
* RERO: 02-A021653226
* VIAF: 38478980
* WorldCat: lccn-n88232230

 |
**פלוריאן מיגל** (בצרפתית: **Florian Miguel**, נולד ב-1 בספטמבר 1996 בברוז' שבצרפת) הוא כדורגלן צרפתי המשחק בעמדת המגן השמאלי בקבוצת וסקה מהליגה הספרדית השנייה.

קריירת מועדונים
---------------

מיגל גדל במחלקת הנוער של טור, ובשנת 2015 החל לשחק בקבוצה הבוגרת של המועדון במסגרת הליגה הצרפתית השנייה. בסך הכל ערך 93 הופעות ליגה במדי המועדון, בהן הבקיע שמונה שערים.

ב-1 ביולי 2018 חתם מיגל בנים מליגת העל הצרפתית. ב-11 באוגוסט הוא ערך את הופעת הבכורה שלו במועדון, בניצחון 4-3 על אנז'ה במסגרת המחזור הראשון בליגה לעונת 2018/2019. בסך הכל שיחק מיגל שלוש עונות בנים, בהן ערך 58 הופעות ליגה והבקיע שער אחד.

ב-6 באוגוסט 2021 חתם מיגל בווסקה מהליגה הספרדית השנייה. ב-13 באוגוסט הוא ערך את הופעת הבכורה שלו במועדון, בניצחון 2-0 על אייבר במסגרת המחזור הראשון בליגה לעונת 2021/2022. ב-27 באוגוסט הבקיע את שער הבכורה שלו במועדון, בהפסד 2-1 ללאס פאלמאס במסגרת המחזור השלישי בליגה. בסך הכל ערך מיגל 41 הופעות ליגה בעונתו הראשונה במועדון, בהן הבקיע שני שערים.

קישורים חיצוניים
----------------

* פלוריאן מיגל, ברשת החברתית טוויטר
* פלוריאן מיגל, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פלוריאן מיגל"**.
**פלורנט חסאני** (באלבנית: **Florent Hasani**; נולד ב-30 במרץ 1997) הוא כדורגלן קוסובני, המשחק בעמדת הקיצוני הימני בקיי אף טירנה.

קריירת מועדונים
---------------

חסאני, התחיל את הקריירה שלו בקבוצת הנוער של ושטריה, ובדצמבר 2014 הצטרף לקבוצה הבוגרת. עד לסיום העונה, רשם 15 הופעות בליגה וכבש שער אחד. ב-20 ביוני 2015, חסאני חתם בטרפצ'ה 89.

ב-25 בינואר 2018, חסאני חתם בדיושג'ר מליגת העל ההונגרית. ב-20 בפברואר, חסאני ערך את הופעת הבכורה שלו בקבוצה בניצחון 2–0 נגד ואץ במסגרת הגביע ההונגרי. ב-4 במאי 2019, חסאני הבקיע את שער הבכורה שלו בקבוצה בניצחון 2–1 נגד פהראוור.

ב-10 בפברואר 2021, חסאני חתם לשנה וחצי בהפועל כפר סבא מליגת העל.
ב-23 ביוני 2021, חסאני חתם בגיירמוט גיור מליגת העל ההונגרית.

קריירה בינלאומית
----------------

ב-22 בינואר 2018, חסאני זומן לראשונה לסגל נבחרת קוסובו, אך רשם את הופעת הבכורה שלו בנבחרת כשנה וחצי מאוחר יותר ב-10 בספטמבר 2019, בהפסד 3–5 לאנגליה.

ב-10 באוקטובר 2019, חסאני הבקיע את שער הבכורה שלו בנבחרת בניצחון 1–0 נגד גיברלטר.

תארים
-----

טרפצ'ה
* ליגת העל הקוסובנית: 2016/2017
* הגביע הקוסובני: 2017/2018

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  דורון בן דור, ‏רשמי: ג'יימי הופקאט ופלורנט חסאני חתמו בכפ"ס, באתר ONE‏, 10 בפברואר 2021

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פלורנט חסאני"**.
**כריסטופר טיי** (באנגלית: **Christopher Tye**; ‏סביבות 1505 - סביבות 1572) היה מלחין ונגן עוגב אנגלי, שלמד באוניברסיטת קיימברידג' ובשנת 1545 היה לדוקטור למוזיקה הן בקיימברידג' והן באוקספורד.

חייו
----

טיי היה מדריך המקהלה של קתדרלת אילי מסביבות שנת 1543 ומשנת 1559 כיהן גם כנגן עוגב במקום. דף השער של "מעשי השליחים" מאת טיי (לונדון 1553) מתאר אותו כ"אחד מאצילי הקאפלה המכובדת ביותר של הוד מעלתו", וייתכן שהיה המורה למוזיקה של המלך אדוארד השישי, שתואר כמי שציטט את אביו, הנרי השמיני שאמר, כי לאנגליה יש רק אל אחד, אמת אחת ודוקטור אחד לאמנות המוזיקה, הלא הוא דוקטור טיי, הנערץ על שליטתו בהרמוניה של המוזיקה.

טיי נשאר באלי בתקופת שלטונה של המלכה הקתולית מרי, על אף העדפתו הברורה לפרוטסטנטיות. ב-1560 או 1561 התפטר ממשרתו באלי, שם החליף אותו בתפקידו רוברט וייט (שאף נשא לאישה את בתו), התקדש לכנסייה והיה לרקטור של דודינגטון אשר במחוז קיימברידג'. הוא מת ב-1572 או 1573, עדיין פעיל כנראה בתקופת שלטונה של אליזבת, כדברי אנתוני ווד:

> 
> ד"ר טיי היה אדם קפריזי ונוח לכעוס, בעיקר באחרית ימיו, ולפעמים ניגן בעוגב בקאפלה של המלכה אליזבת, כשסברה שמוזיקה יש הרבה אך הנאה לאוזן אין, הייתה שולחת אליו את שמש הכנסייה להגיד לו שהוא מזייף בנגינתו; ותשובתו על כך הייתה, שאוזניה הן שמזייפות.
> 
> 
> 
> 

המוזיקה של טיי לכנסייה הקתולית כוללת מזמורי תפילה ומיסות - ידועה בעיקר מיסה המבוססת על השיר "רוח המערב" (המהווה בסיס גם למיסות מאת ג'ון טאוורנר וג'ון שפארד). עוד חיבר יצירות באנגלית לכנסייה האנגליקנית, בהן מוזיקה לטקסי תפילה ומזמורים, ויצירות להרכבי ויולים.

קישורים חיצוניים
----------------

* כריסטופר טיי, באתר ספוטיפיי
* כריסטופר טיי, באתר AllMusic (באנגלית)
* כריסטופר טיי, באתר MusicBrainz (באנגלית)
* כריסטופר טיי, באתר Discogs (באנגלית)
* כריסטופר טיי, באתר אנציקלופדיה בריטניקה (באנגלית)

הערות שוליים
------------

1. ↑  פול דו ודייוויד מאטר, הערך "כריסטופר טיי" במילון גרוב למוזיקה ומוזיקאים אונליין
2. 1 2 3  דו ומאטר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282709605171
* BNE: XX1219612
* BnF: cb13900621r (data)
* CiNii: DA06847251
* GND: 124524273
* ICCU: CFIV078804
* ISNI: 0000 0000 7364 9530
* LCCN: n79091199
* MusicBrainz: a2cf1521-af9a-4ecb-820c-882698901025
* NKC: xx0071473
* NTA: 074912291
* SUDOC: 158057074
* Trove: 878680
* VIAF: 29719592
* WorldCat: lccn-n79091199

 |
**כריסטופר מרטינס פריירה** (בלוקסמבורגית: **Christopher Martins Pereira**; נולד ב-19 בפברואר 1997 בלוקסמבורג שבלוקסמבורג), הוא כדורגלן לוקסמבורגי המשחק בעמדת הקשר בקבוצת ספרטק מוסקבה.

קריירה
------

מרטינס פריירה נולד בלוקסמבורג שבלוקסמבורג. הוא אומן במחלקת הנוער של ראסינג אף. סי. יוניון לוקסמבורג. ב-30 במרץ 2013 ערך את הופעת הבכורה שלו בקבוצה הבוגרת של המועדון, כששיחק 51 דקות בהפסד 0–2 לג'אוניס אסץ' במסגרת המחזור ה-15 בליגת העל הלוקסמבורגית. הוא ערך 8 הופעות ליגה במועדון, ובחודש יולי 2013 עבר לאולימפיק ליון והחל לשחק בקבוצת המילואים שלה, אולימפיק ליון ב'.

מרטינס פריירה היה רשאי לשחק בנבחרות לוקסמבורג וכף ורדה. בחודש מרץ 2013 סירב לזימון לנבחרת לוקסמבורג מכיוון שעוד לא החליט באיזו נבחרת הוא רוצה לשחק. בהמשך זומן שוב לנבחרת לוקסמבורג, וב-8 בספטמבר 2014 ערך את הופעת הבכורה שלו בנבחרת, כששיחק 90 דקות בתיקו 1-1 נגד נבחרת בלארוס במסגרת מוקדמות יורו 2016.

תארים
-----

**ספרטק מוסקבה**

* גביע רוסי: 2021/2022

קישורים חיצוניים
----------------

ויקישיתוף מדיה וקבצים בנושא **כריסטופר מרטינס פריירה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu
מולקולת ATP - חומר הדלק של רבים מהמנועים המולקולריים.
**מנוע מולקולרי** הוא מכונה אשר תפקידה להתמיר סוגי אנרגיה שונים לעבודה מכנית ואשר ממדיה נמדדים בקנה מידה ננומטרי. גודל המנוע המולקולרי כגודל מולקולות בודדות ומכאן שמו.

מקור
----

המנוע המולקולרי המלאכותי מתבסס לרוב על מנגנונים דומים המצויים בטבע. מכונות מולקולריות טבעיות הן, לרוב אנזימים והן מצויות בכל תא.
האנזים מבצע פעולות שונות בתא, החל משכפול מידע גנטי הקיים בתא וכן ביצוע תהליכים מטבוליים להפקת אנרגיה. ישנם אנזימים, כגון אקטין, המפיקים עבודה מכנית מאנרגיה האצורה בקשר כימי. אנזימים אלה הם מנועים מולקולריים טבעיים ווריאציות עליהם יוצרות מנועים מולקולריים מלאכותיים.

סוגי המנועים המולקולריים ועקרון פעולתם
--------------------------------------

בטבע, קיימים מגוון מנועים מולקולריים, אשר נחלקים לשתי קטגוריות:

* **מנועים סיבוביים:** מתמירים אנרגיה לתנועה סיבובית, כדוגמה מנועים להנעת חיידקים בתוך הזורם באמצעות "מדחף" המבצע תנועת ספין.

עקרון הפעולה של מספר מנועים מסוג זה מתבסס על הזרמת פרוטונים כנגד גלגל, והתמרת האנרגיה הקינטית הנוצרת לטובת יצירת מולקולות ATP (מולקולות עתירות אנרגיה אשר משמשות להנעת מכונות מולקולריות), לאחר מכן המנוע מבצע את הפעולה ההפוכה, קרי- פירוק מולקולות ה-ATP, ובכך גורם לסיבוב הגלגל בכיוון ההפוך, באופן זה המנוע המולקולרי מבצע עבודה הן בעזרת זרימת הפרוטונים והן בעזרת פירוק מולקולות ה-ATP.

מנוע מולקולרי קווי
* **מנועים קווים:** מנועים הנעזרים לרוב במסילות ומשמשים להעברת חומרים שונים בחלל התא.

לעיתים, בתור מסילות נעשה שימוש בשלד התא ואף בסיבי ה-DNA.
דוגמה למנוע קווי מסוג זה היא מנועי הפולימראזות, אשר נעים על גבי מסילות DNA לשם שכפול רצף ה-DNA.
דוגמה אחרת למנוע קווי היא עקרון פעולת הקינזין, אשר לרוב נע על גבי מסילות העשויות מיקרו-טובלים (סיבים מיקרוניים המתחים בין מרכז התא אל ממברנת התא), לקינזין שני"ראשים" אשר מצויים בקצה "גבעול" המחובר אליו, תנועת הקינזין מתבצעת על ידי "הליכה" של ראשי הקינזין, זה לאחר זה, לאורך הסיבים.
בכך משמש הקנזין משמש להנעת חומרים ומטענים בתוך חלל התא.

שימושים עתידיים
---------------

למנועים המולקולרים קיימים מגוון שימושים פוטנציאלים בתחומים רבים, החל בתחום האנרגיה, וכלה בתחום הרפואה, למשל:

* **שימוש במקורות כח ביוכימיים**- מנועים אשר יוצרים עבודה מכנית באמצעות דלק ביוכימי כדוגמת מולקולות ATP.
* **קירור ננו רכיבים**- סיבסוב ננו-מדחפים באמצעות מנועים מולקולריים סיבוביים, אשר ישמשו להסעת חום מרכיבי אלקטרוניקה זעירים.
* **משאבות בקנה מידה ננומטרי**- אשר ישמשו לשינוע חומרים במערכות בקנה מידה ננומטרי.
* **הנעה**- סיבסוב ננו-מדחפים באמצעות מנועים מולקולריים סיבוביים, אשר ישמשו להנעת מערכות בקנה מידה ננומטרי בתוך הזורם.

לקריאה נוספת
------------

* נגה לבנת, רועי צזנה, "ננו מן הטבע", **גליליאו** 118, 2008
* איתי בן פורת, "מנועים מולקולריים", **גליליאו** 23, 1997

קישורים חיצוניים
----------------

* בנושא, באתר (הידען)
**נמל התעופה האם תרזה** (באלבנית: **Aeroporti Nënë Tereza**) הוא נמל התעופה של טירנה ונמל התעופה הבינלאומי המרכזי באלבניה. בשנת 2001 שונה שמו של נמל התעופה, והוא נקרא על שם האם תרזה, נזירה אלבנית שפעלה למען נזקקים בהודו וזכתה בפרס נובל לשלום לשנת 1979.

נמל התעופה הוקם בין השנים 1957-1955 17 ק"מ צפונית-מערבית לטירנה, בסמוך לכפר רינאס, ובתחילה נקרא נמל התעופה רינאס. בשנות פעילותו הראשונות פעלו בו חמש חברות תעופה בלבד, כולן מהגוש המזרחי (אארופלוט, JAT איירווייז, מאלב, טארום ואינטרפלוג), ומדי יום נחתו או המריאו ממנו לא יותר משתי טיסות. ככל שהעמיק בידודה הבינלאומי של אלבניה, הצטמצם מספר הטיסות אף יותר.

לאחר נפילת השלטון הקומוניסטי במדינה ופתיחת שעריה בראשית שנות התשעים, גבר השימוש בו והתעורר הצורך בשדרוגו. לשם כך הוקמה חברה בבעלותן של חברת הבנייה הגרמנית הוכטיף(אנ') (47%), חברת ההשקעות הגרמנית DEG‏ (31.7%) וקרן ההשקעות האמריקנית Albanian-American Enterprise Fund‏ (21.3%). החברה, Tirana International Airport Shpk (TIA), מפעילה את נמל התעופה בשיטת BOT מאז 2005, לתקופה של עשרים שנה. מאז הושקעו למעלה מ 70 מיליון אירו בפיתוח והרחבת שדה התעופה. באפריל 2016 חתמו ממשלת אלבניה ו - TIA על תיקון להסכם הזיכיון והאריכו את תוקפו עד לשנת 2027.

תנועת הנוסעים בנמל התעופה גדלה בהתמדה. בשנת 2005 עברו בו כ-785 אלף נוסעים, ובשנת 2009 כמיליון ו-400 אלף. נכון לשנת 2015, פועלות בנמל התעופה 17 חברות תעופה המפעילות טיסות סדירות ליעדים שונים באירופה, כשהיעדים המרכזיים ביניהם הם מילאנו, לונדון, איסטנבול ורומא.

קישורים חיצוניים
----------------

ויקישיתוף מדיה וקבצים בנושא **נמל התעופה האם תרזה** בוויקישיתוף
* 

* אתר האינטרנט הרשמי של נמל התעופה האם תרזה
* האתר הרשמי של נמל התעופה

הערות שוליים
------------

1. ↑  [ Tirana International Airport
Nene Tereza], Running Albania’s gateway to the World: Tirana International Airport
**לוגוצנטריות** או **לוגוצנטריזם** (Logocentrism), בהגדרה כללית, היא ההנחה המקובלת בתורת הספרות, כי ישנה "אמת" בלתי-תלויה הקודמת לייצוגה באמצעות השפה או הלשון, ואמת ומציאות זו מתקיימים למעשה מחוץ לגורם השפה. לפיכך, הלוגוצנטריות קוראת להתייחס לסימנים הלשוניים כמנותקים ובלתי-הכרחיים לאובייקטים (למסומנים) שאותם הם מייצגים. לכן ישנה גם העדפה ברורה של הדיבור על-פני הכתיבה, שכן בראשון קיימת נוכחות של הדובר, הנתפס כגורם-מתווך שיש ביכולתו לבטל במידה רבה אי-בהירות ורב-משמעות הקיימים בשפה הכתובה. העדפה זו של הדיבור על פני הכתיבה, מכנה הפילוסוף הצרפתי ז'אק דרידה "פונוצנטריזם". המונח הופיע לראשונה בהגותו של לודוויג קלגס.

בביקורת החריפה שאותה מותח דרידה על תפיסה זו, הוא מגדיר אותה כ"דעה קדומה" המושרשת בפילוסופיה המערבית כמעט מתחילתה עוד מימי יוון העתיקה. היא מכונה על ידו "מטפיזיקה של נוכחות".

ביקורת נוספת על תפיסה זו היא על כך שהיא מתייחסת באופן פשטני ליחס המורכב יותר בין מסמן ומסומן. 

כמו כן, דרידה טוען שמטפיזיקה זו (כפי שקרא לה) נוטה לזהות תפיסות פילוסופיות בסיסיות כדוגמת: "אמת", "מציאות", ו"קיום" - במונחים רעיוניים של "נוכחות", "מהות", "זהות" ו"מקור" - מתוך התעלמות כמעט מוחלטת מהתפקיד המכריע שממלאים ה"העדר" (Absence) וה"הבדל" (Difference), בתוך כל הגדרה או הבנה אפשרית של תפיסות אלה.

ביקורת על המונח
---------------

ג'ון אליס, בספרו "נגד הדקונסטרוקציה", טען כי המונח "לוגוצנטריות" הוא שם חדש לתפיסה ישנה. יותר מכך, אליס טוען כי הביקורת על המהותנות התחילה הרבה לפני שדרידה התחיל להוקיע אותה ב-1966. לדבריו, ההבנה שהשפה אינה מייצגת רק תופעות בעולם, וכל מסומן נקבע גם ביחס למסמנים אחרים, נמצאת כבר אצל פילוסופים אנליטיים כמו לודוויג ויטגנשטיין, פרדינן דה-סוסיר, הבלשן ג'ון רופרט פירת (John Rupert Firth) ואצל בלשנים אנתרופולוגיים שהלכו בעקבות אדוארד ספיר ובנג'מין לי וורף.

אליס טוען כי דרידה מתעלם מחלקים ניכרים בפילוסופיה של הלשון, ומזנק מתפיסה קיצונית אחת לתפיסה קיצונית נגדית. דרידה, טוען אליס, מזהה כשל בסיסי בתפיסה שהלשון מתייחסת לאובייקטים שאינם תלויים בה, ועובר משם לתפיסה הקיצונית לא פחות, לפיה הלשון אינה מסמנת דבר מלבד עצמה. בין שתי האפשרויות הללו קיים טווח רחב, שפילוסופים שונים עסקו בו, וממנו דרידה והדקונסטרוקציה מתעלמים לחלוטין.

ראו גם
------

* תורת הספרות
* דקונסטרוקציה
* פוסט סטרוקטורליזם
* טבע או הסכמה

הערות שוליים
------------

1. ↑  ג'ון אליס, **נגד הדקונסטרוקציה** בתרגום מאירה טורצקי (ירושלים: הוצאת שלם, 2004), עמ' 37
**אוטו אלפלדט** (בגרמנית: **Otto Elfeldt**;‏ 10 באוקטובר 1895 – 23 באוקטובר 1982), היה מפקד בוורמאכט שפיקד על כוחות במלחמת העולם השנייה.

ביוגרפיה
--------

### קריירה מוקדמת

אלפלדט נולד ב-10 באוקטובר 1895 בבאד זילצה, שהשתייכה לאימפריה הגרמנית. בשנת 1914 התגייס אלפלדט לצבא הגרמני הקיסרי, והצטרף לרגימנט הארטילריה ה-20, ולחם בשורותיו במהלך מלחמת העולם הראשונה. בשנת 1918 מונה לקצין מטה בקורפוס ה-14, ולקראת סוף המלחמה חזר לרגימנט הארטילריה ה-20. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף אלפלדט לרייכסווהר, ומילא בו תפקידי פיקוד ומטה. ב-1 בספטמבר 1935 הוא הועלה לדרגת מיור, וב-1 באפריל 1938 הועלה לדרגת אוברסט לוטננט. בסוף יולי אותה שנה הוא מונה לקצין מטה בקורפוס ה-14, וב-1 ביוני 1939 מונה לקצין מטה בOKH.

### מלחמת העולם השנייה

עם פרוץ המלחמה מונה אלפלדט למפקד רגימנט הארטילריה ה-619, שהיה תחת פיקוד קבוצת ארמיות C, וב-25 באוקטובר 1939 מונה לקצין הארטילריה של קבוצת ארמיות A. ב-1 ביוני 1940 הוא הועלה לדרגת אוברסט, וב-1 בספטמבר 1940 הוא מונה לקצין מטה במפקדת הארטילריה בOKH. ב-26 בנובמבר 1942 הוא מונה למפקד הדיוויזיה ה-302, וב-1 בינואר 1943 הוא הועלה לדרגת גנרל מיור. ב-8 באוגוסט 1943 הוא הועלה לדרגת גנרל לוטננט, וב-17 בנובמבר 1943 הוענק לו עיטור הצלב הגרמני בזהב. ב-27 בדצמבר 1943 הוא מונה למפקד הדיוויזיה ה-47, ופיקד עליה במהלך הפלישה לנורמנדי, וב-30 ביולי 1944 הוא מונה למפקד הקורפוס ה-84. אלפלדט פיקד על הקורפוס בקרב פאלז, וב-20 באוגוסט 1944 הוא נפל בשבי האמריקני.

### לאחר המלחמה

ב-20 בינואר 1948 שוחרר אלפלדט מהשבי, והתגורר בבאד שוורטאו עד למותו ב-23 באוקטובר 1982.

קישורים חיצוניים
----------------

* אוטו אלפלדט באתר lexikon-der-wehrmacht בגרמנית
**המערכת הפוליטית בגרמניה המזרחית** הייתה רודנית וצנטרליסטית. ב-7 באוקטובר 1949 אושרה חוקתה של גרמניה המזרחית, המגדירה אותה כרפובליקה סוציאליסטית ודמוקרטית.

כרפובליקה סוציאליסטית, באופן רשמי התקיימה מערכת בחירות פלורליסטית, אך בפועל המפלגה היחידה שהשתתפה בבחירות הייתה מפלגת האיחוד הסוציאליסטי של גרמניה. מפלגה קומוניסטית זו סינפה אליה מספר תנועות/מפלגות שרצו איתה כרשימה אחת - "החזית הלאומית של גרמניה הדמוקרטית". שירות הביטחון של גרמניה המזרחית, השטאזי פיקח מקרוב כדי לאתר כל פעילות פוליטית שלא קשורה במפלגה השלטת. אנשים שהשתתפו בפעילויות פוליטיות אלו נענשו בחומרה רבה. כל הארגונים במדינה נשלטו והוכוונו על ידי השלטונות. לכנסייה ניתן חופש יחסי כל עוד לא פעלה בתחום הפוליטי.

רק בשנת 1990 נערכו בחירות חופשיות, בהן זכתה השלוחה המזרח גרמנית של מפלגת ה-CDU המערבית. בראש שלוחה זו עמד לותר דה מייצירה, שהיה המנהיג המזרח גרמני היחיד שנכנס לשלטון באופן דמוקרטי. תחת שלטונו של דה מייצירה (ורשמית גם תחת קודמיו) המשטר התנהל כדמוקרטיה פרלמנטרית.

בעקבות איחוד גרמניה, שינתה מפלגת האיחוד הסוציאליסטי את שמה למפלגת הסוציאליזם הדמוקרטי וכיום שמה "די לינקה" (גרמנית: die Linke).

מבנה השלטון
-----------

### מפלגת האיחוד הסוציאליסטי

כנהוג במדינות קומוניסטיות, למפלגה השלטת במדינה הייתה השפעה גדולה על הנעשה בה. אף על פי שרשמית ההחלטות אושרו או הוחלטו בגופים השונים, הגוף שמשך בחוטים היה מפלגת האיחוד הסוציאליסטי ששלטה רוב שנות קיומה, ובייחוד הגוף העליון שלה הפוליטביורו. פרטיזציה (הגברת השפעת המפלגה על מוסדות השלטון) של המערכת במדינה באה לידי ביטוי בכך שהשטאזי, שירות הביטחון של המדינה- סיסמתו הייתה "המגן והחרב של המפלגה".

מדינאים בולטים
--------------

### יושב ראש מפלגת האיחוד הסוציאליסטי (תואר כבוד)

* וילהלם פיק
* אוטו גרוטהוול

### מזכירים ראשונים / כללים של מפלגת האיחוד הסוציאליסטי

גרמנית: *Erster Sekretär des Zentralkomitees der Sozialistischen Einheitspartei Deutschlands*, *Generalsekretär des ZK der SED*.

* ולטר אולבריכט (1950-1971)
* אריך הונקר (1971-1989)
* אגון קרנץ (1989)

### ראשי המדינה

#### נשיאי גרמניה המזרחית (בוטל ב-1960)

גרמנית: *Staatspräsident, Präsident der DDR*.

* וילהלם פיק (1949-1960)

#### יושבי ראש מועצת המדינה

גרמנית: *Vorsitzender des Staatsrats*.

* ולטר אולבריכט (1960-1973)
* פרידריך אברט (1973 (בפועל))
* וילי שטוף (1973-1976)
* אריך הונקר (1976-1989)
* אגון קרנץ (1989)
* מנפרד גרלך (המפלגה הדמוקרטית ליברלית של גרמניה) (1989-1990)

### יושבי ראש מועצת השרים (ראש הממשלה)

גרמנית: *Vorsitzender des Ministerrats*.
נקרא גם *נשיא השרים* *(Ministerpräsident)*

* אוטו גרוטהוול (1949-1964)
* וילי שטוף (1964-1973)
* הורסט סינדרמן (1973-1976)
* וילי שטוף (1976-1989)
* הנס מודראו (1989-1990)
* לותר דה מייצירה (1990)

### נשיא הפולקסקאמר (יו"ר הפרלמנט)

גרמנית: *Präsident(in) der Volkskammer*.

* יוהנס דיקמן (1949-1969)
* גרלד גוטינג (1969-1976)
* הורסט סינדרמן (1976-1989)
* גינתר מלידה (מפלגת האיכרים הדמוקרטית של גרמניה) (1989–1990)
* סבינה ברגמן-פוהל (1990)

קישורים חיצוניים
----------------

ויקישיתוף מדיה וקבצים בנושא **פוליטיקה של גרמניה המזרחית** בוויקישיתוף
**דג עין-חבית**[דרוש מקור] (שם מדעי: *Opisthoproctus soleatus*) הוא מין יחיד בסוגו של דג מצולות מהמשפחה אופיסטופרוקטיים שבסדרת הארגנטיניים.

מאפיינים
--------

אורכו 10.5 ס"מ, גופו אפור מוזר וראשן מגודל בעל חלל פנים שקוף עם עיניים כחולות גדולות ביותר וחסרות אישונים המופנות למעלה וחוטם עגול בקצה החלל. הפה נמצא מתחת החוטם. לדג זה סנפירים קצרים מאוד עם סנפירים עדינים בקצה הגוף וזנב קטן בעל אורות כחולים. הגוף עצמו בצבע כהה העוזר בהסוואה. 

הדג המוזר יכול לראות את טרפו גם כאשר הוא מנסה להסתוות, בזכות עיניו המוזרות. כמו כן הוא צריך לחוש בטורפים מתקרבים שגם הם מנסים להסתוות ולכבות את אורם. מבנה עיניו עוזר לו לחוש בהם בזמן.

הוא מצוי באוקיינוס העמוק בעומק 500-700 מ' מתחת הים. תפוצתו העיקרית היא במזרח האוקיינוס האטלנטי אך נמצא גם בים סין הדרומי.

קישורים חיצוניים
----------------

ויקישיתוף מדיה וקבצים בנושא **דג עין-חבית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ITIS
* NCBI
* GBIF
 |

הערות שוליים
------------

1. ↑  דג עין-חבית באתר הרשימה האדומה של IUCN
**דג עטלף סיני** (שם מדעי: *Myxocyprinus asiaticus*; באנגלית מכונה: "Chinese high-fin banded shark") הוא מין של דג ממשפחת הקטוסטומיים שבסדרת הקרפיונאים. זהו דג יחיד בסוגו והוא הגדול שבבני משפחתו. הוא חי בטבע בנהרות סין ומשמש כדג נוי נפוץ.

אורכו של דג העטלף יכול להגיע ל-135 סנטימטר והוא יכול לשקול במקרים נדירים מעל 40 קילוגרם. הוא נפוץ יותר באורך 50–60 ס"מ בבגרות. דג זה מגיע לבגרות מינית בגיל 5 עד 6 ויכול להאריך ימים עד גיל 25 בתנאי שבי. הדגים בצעירים נראים שונה מהבוגרים והם בעלי סנפיר גב גבוה מאוד ובקצוותיו "רעמת" קשקשים גבוהה עד לזנב. הצעירים צהובים ובעלי פסים שחורים אופקיים לאורך גופם והבוגרים מאבדים את הפסים והופכים לכהים יותר ובעלי סנפיר גבי קטן יותר. הזכרים נצבעים באדום בעונת הרבייה עם בטן צהובה. הם בעלי שלושה זוגות גפיים קטנים וראש רחב עם עיניים גדולות. לדגים אלה יש שורת שיניים אחת בפיהם ובניגוד לקרפיונים אחרים הם חסרי זיפים לצד הפה.

דג העטלף חי בטבע בנהר היאנגצה בסין ובכמה מיובליו הקטנים. הוא ניזון בעיקר מצמחייה מיימית אך יגוון ביתושים, תולעים וזימרגלאים. הדג נפגע בטבע עקב דיג יתר לבשר ולגידול באקווריום, הקמת סכרים, זיהום, הבאת מינים חדשים ופגיעה באזור חיותו. דג זה הוא מין מוגן בסין.

קישורים חיצוניים
----------------

* דג עטלף סיני באתר "חוות דג הזהב"

ויקישיתוף מדיה וקבצים בנושא **דג עטלף סיני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* FB
* ITIS
* NCBI
* GBIF
 |

הערות שוליים
------------
**דַּגְחוֹלִיִּים** (שם מדעי: **Creediidae**) הם משפחת דגים מתת-סדרת דמויי-אצטגנון שבסדרת הדקראים החיים על קרקעית הים באזורים טרופיים. הם חיים בחופי האוקיינוס ההודי והאוקיינוס השקט בין מזרח אפריקה להוואי ומצויים גם בים סוף.

אלו דגים קטנים מאוד באורך של 3–8 ס"מ ובעלי גוף מוארך בעל ציצות סנפירים דקים, רעמת סנפירים מעל גופם ומתחת עד הזנב וזנב דק ושטוח. הלסתות מוארכות והם בעלי עיניים בולטות בקדמת ראשם המזכירות עיני זיקית. הם חיים במאורות בחוליות במים הרדודים עד לחופים עצמם, אליהם הם מגיעים עם הגלים. הם יוצאים מהמאורות שלהם רק כשאין אויבים לחפש טרף הכולל בעיקר זואופלנקטון.

מיון
----

* משפחה **דגחוליים** (Creediidae)
	+ סוג ומין יחיד *Apodocreedia vanderhorsti*
	+ סוג *Chalixodytes*
	+ סוג *Creedia*
	+ סוג *Crystallodytes*
	+ סוג *Limnichthys*
	+ סוג ומין יחיד *Myopsaron nelsoni*
	+ סוג ומין יחיד *Schizochirus insolens*
	+ סוג ומין יחיד *Tewara cranwellae*

קישורים חיצוניים
----------------

ויקישיתוף מדיה וקבצים בנושא **דגחוליים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552371505171

 |
**קלאוזאורוס** (שם מדעי: **Claosaurus**; מיוונית: "לטאה שבורה", עקב המבנה השבור של המאובנים) הוא סוג של דינוזאור מקבוצת האורניתופודים שהיה קרוב רחוק להדרוזאוריים בעלי מקור הברווז ובעבר נחשב כשייך למשפחה (עד שמחקר שנערך ב-2008 הוציא אותו). הוא חי לפני 82–87 מיליון שנה, בתור הקרטיקון, וחי באמריקה הצפונית.

בסוג זה היה מין אחד - *C. agilis'*, אשר התגלה ב-1872 בידי החוקר המפורסם עותניאל צ'ארלס מארש שגם נתן לו את שמו. תחילה הוא סווג כמין של הדרוזאורוס אך ב-1980 הפך לסוג נפרד. המאובנים שלו נמצאו ליד נהר סמוקי היל שבקנזס. מין נוסף מהסוג, *C. annectens* התברר כאדמונטוזאורוס ומין נוסף, *C. affinis* שהורכב ממאובני שני המינים הקודמים, בוטל ב-2004.

הקלאוזאורוס היה הרביבור שנע על ארבע, אך היה יכול להזדקף על שתיים כדי לנוע מהר. הוא הגיע לאורך 3.5 מטר ולמשקל 475 ק"ג. הוא היה בעל מבנה גוף דק עם רגליים אחורות ארוכות וזרועות קצרות יחסית. לא נמצאה גולגולת של קלאוזאורוס, כך שלא ידוע איך נראה פיו ושיניו וממה ניזון.

קישורים חיצוניים
----------------

ויקישיתוף מדיה וקבצים בנושא **קלאוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
קלאומברוטוס וחילוניס עוזבים את ספרטה, סצנה המתוארת בהרחבה אצל פלוטארכוס.
**קלאומברוטוס השני** (ביוונית: **Κλεόμβροτος Β**; המאה ה-3 לפנה"ס) היה מלך ספרטה נצר לשושלת האגידית גורש מהעיר כיוון שתמך ברפורמות של אגיס הרביעי.

ביוגרפיה
--------

הוא היה נצר לענף לא חשוב של השושלת האגידית. הוא נישא לחילוניס בתו של לאונידס השני, אולם אף על פי כן נראה היה שאין לו שום סיכוי לרשת אי פעם את הכתר האגידי. אולם בשל סכסוך עם המלך האוריפונטידי אגיס הרביעי, ידידו של אגיס האפורוס ליסנדרוס ארגן את גירושו של לאונידס מהעיר. כדי לצאת ידי חובת המלוכה הכפולה מינה אגיס את קלאומברוטוס כמלך לצידו.

אולם כאשר אגיס יצא למסע מלחמה, חזר לאונידס והשתלט על העיר. הוא רצה להוציא את קלאומברוטוס להורג, אולם חילוניס התחננה לפניו שלא יעשה זאת. במקום זה הוא יצא לגלות יחד עם חילוניס ושני ילדיהם.

לקריאה נוספת
------------

* דוד גולן, **תולדות העולם ההלניסטי**, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה).

* Paul Cartledge and Antony Spawforth, **Hellenistic and Roman Sparta**, Routledge, second ed, 2002.
* Plutarch. *Lives*. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: penelope.uchicago.edu

קישורים חיצוניים
----------------

ויקישיתוף מדיה וקבצים בנושא **קלאומברוטוס השני** בוויקישיתוף

הערות שוליים
------------

1. ↑  פלוטארכוס "חיי אגיס", 16 - 18

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 172071631
* VIAF: 305306431
* WorldCat: viaf-305306431

 |